Kysucká magistrála

náhľad|vpravo|Magistrála vedie aj lazmi Klokočova.
Kysucká magistrála je turistická magistrála na Slovensku, vedúca pohoriami Moravsko-sliezske Beskydy a Turzovská vrchovina. Magistrála je značená červeným turistickým značením ako turistická značkovaná trasa číslo 0841 a spája Makov s Rakovou. Celková dĺžka trasy je 44,1 km, prevýšenie 1 940/2 125 metrov a odhadovaný čas na jej zdolanie je 13 hodín.Podrobný popis trasy 

 Priebeh trasy 
Magistrála začína na rázcestí Makov - chata (), odkiaľ smeruje cez osadu Bugalovci do sedla nad Bitalovcami (), kde križuje medzinárodnú diaľkovú turistickú trasu E3. Cez Volársku (), Vyšný Kelčov (), Zátoku () a Korňu (Majtánovci) () pokračuje sedlom nad Pupíkovcami () k osade Riečky () neďaleko Klokočova. Po výstupe na Javorovú () nasleduje vrchol Hlinené () a opäť zostup do údolia potoka Olešnianka () v lokalite Jelitov. Chodník pokračuje severovýchodným smerom cez osadu Korcháňovci () a cez Prielačský vrch () zostupuje k Rakovej (), kde na železničnej zastávke končí.

 Referencie 

 Pozri aj 
 Zoznam diaľkových turistických trás na Slovensku
 Kysucká cyklomagistrála

Kategória:Turistické trasy na Slovensku
Kategória:Moravsko-sliezske Beskydy
Kategória:Turzovská vrchovina
Kategória:Kysuce